**661105302155**

**КУСЁВ Жумабек Такенович,**

**Алтынемел орта мектебінің тарих пәні мұғалімі.**

**Жетісу облысы, Кербұлақ ауданы**

**ҚАЗАҚСТАН ТАРИХЫ САБАҚҒЫНДА БІЛІМГЕРДІҢ СЫНИ ТҰРҒЫДАН ОЙЛАУЫН ДАМЫТУДЫҢ МАҢЫЗДЫЛЫҒЫ**

**АННОТАЦИЯ**

Критическое мышление-это предметная олимпиада познавательной деятельности. Обучающийся, умеющий критически мыслить, принимает любые сведения, не допуская истины, проверяет и критикует проблемы, выражает уверенность в сведениях только после урагана при анализе доказательств. Да, безусловно, именно эта способность является ярмаркой для будущего историка. На уроках истории Казахстана рассмотрены возможности и значение развития и формирования критического мышления знаний.

**Ключевые слова:** критическое мышление, компетентность, аргументация, технология, педагогическая технология, педагогический процесс, экспертиза, анализ, обобщение

**ABSTACT**

Critical thinking is a subject Olympiad of cognitive activity. A student who can think critically accepts any information without admitting the truth, checks and criticizes problems, and expresses confidence in the information only after a hurricane when analyzing the evidence. Yes, of course, this ability is a fair for the future historian.

The history lessons of Kazakhstan consider the possibilities and importance of developing and forming critical thinking knowledge.

**Keywords:** critical thinking, competence, argumentation, technology, pedagogical technology, pedagogical process, expertise, analysis, generalization.

Соңғы жылдары елімізде жүріп жатқан білім беру саласын гуманизациялау және құзыреттілік қатынас білімгерлердің жалпы адамзаттық, жалпы мәдени, адамгершілік, этикалық және эстетикалық сапаларының қалыптасуына әсер етері сөзсіз. Ең бастысы құзыреттілік қатынас білімгерлердің, яғни болашақ маманның кәсіби жетілуіне де түрткі болады деп тұжырымдай аламыз.

Қазіргі таңда қазақстандық білім беру үрдісінде жоғары оқу орны шеңберінде және де жалпы орта білім беруде оқушыларды немесе білімгерлерді жан-жақты тұлға ретінде қалыптастыру мақсаты басты орынға шығарылуда. Осы тұста білімгердің және де жалпы оқушылардың қиялдау, ойлау, есте сақтау, зейіні іспеттес танымдық қабілеттері мен танымдық іс-әрекеттерін дамыту да сол «жан-жақты кемелденген тұлға» ретінде қалыптастыруда шешуші фактор ролін ойнайды. Сондықтан да қазіргі педагогика ғылымының алдында тұрған басты міндет-білімгерлер мен оқушылардың танымдық іс-әрекеттерін, танымдық қабілеттерін өз деңгейінде қалыптасып, дамуын қадағалау, осы аталғандардың дамуына жағдайлар жасау болып табылады.

Білімгердің сыни тұрғыдан ойлауын қалыптастыру қазіргі жалпы білім беру саласындағы басты педагогикалық мәселе болып табылады. Жалпы жоғары оқу орнын тәмамдаушы білімгер өз мамандығы бойынша мәліметтерді игеріп қана қоймай, сол мәліметке сыни көзқараспен бағалай білуі керек.

Өзіндік ойлау немесе сыни тұрғыдан ойлауды қалыптастыру мен осы қабілетті дамыту үшін әлемдік деңгейдегі педагогтар тарапынан түрлі тәсілдер, бағдарламалар мен әдістемелер жасап шығаруда, бұл әдістемелердің әрқайсысы білімгердің өз бетінше ойлана алуы, сыни тұрғыдан ойлануына бағытталған. Дегенімен де, бұл әдістемелерді оқыту үрдісінде қолдануда әрбір педагог өзіндік қиындықтарға тап болып та жатады. Осы қиындықтарды атап өтпесек болмас:

Қазақстан тарихы сабағында сыни тұрғыдан ойлауды қалыптастыруда таңдалатын әдіс-тәсілдерде туындайтын қиындықтар мен күрделіліктерді ескере отырып, әрбір пән бойынша студенттердің сыни тұрғыдан ойлауын қалыптастырудың критерийлері де өзгеше болады.

Сыни тұрғыдан ойлау технологиясы ең алғашында Америка Құрама Штаттарында жалпы «технологиялық төңкерістер» кезеңінен бастау алған. Батыс елдерінде ХХ ғасырдың екінші жартысынан бастап педагогика саласына да технология элементтерін енгізудің тәжірибесі кеңінен жүргізілді. Ол бойынша адамзат өмірінің барлық саласында арнайы бір жүйелілікпен бағдарламаланған технологиялар негізінде жетістіктерге жетудің жолдары кеңінен қарастырылу кезеңі бастау алды. Сол сәтте оқушылар мен білімгерлердің сыни тұрғыдан ойлауын дамыту және қалыптастыруға бағытталған зерттеулер де кең ауқымда жүргізілді. Мәселен, Блум, Огл, Дж. Стилл, Темпл, Мередит т.б. әдіскерлердің еңбектерінде сыни тұрғыдан ойлау технологияларының механизмдері мен тетіктері жан-жақты қарастырылды. Осы аталған батыс авторларына сүйене отырып ТМД аумағында сыни тұрғыдан ойлау технологиясына ұсыныстар мен әдіснамалық пікірлер (зерттеулер) жүргізгендер қатарына-А.Тягло, В.Бугер, А.Галямова, И.Загашев, А.Генике, С.Заир, Г.Сорин, И.Мороченкова, А.Федоров, Полат, Г.Биккулова.

Сыни тұрғыдан ойлау технологиясын оқыту үрдісінде қолдану (енгізу) негізі ғалым, таксономиялық білім беру негізін салушы ғалым Б. Блумнан бастау алған. Блум таксономиясы деген атаумен бізге жеткен оқыту технологиясы ойлау механизмдеріне негізделу арқылы, оқушының немесе білімгердің өзіндік оййының қалыптасуына, әрі мәселе бойынша сыни тұрғыдан ойлауды дамытуға бағытталғандығы мәлім.

Оқу үрдісінде педагогикалық технологияларды, оның ішінде сыни тұрғыдан ойлау технологиясын енгізуде оқу құралдарының маңыздылығы зор. С.И.Заир-Бек бойынша оқу құралдарын педагог сабақ барысында оқушыларға (білімгерлерге) әсер ету үшін қолданады, ал біздің жағдайымызда яғни сыни тұрғыда ойлау технологиясын оқыту үрдісіне енгізуде оқу құралдары білімгердің когнитивті іс-әрекеттерінің белсенуіне негізделген.

Қазақстан тарихы сабақтарында сыни тұрғыдан ойлау технологиясын енгізудің басты мақсаты-білімгердің пән бойынша білім алуға, ізденуге деген ұмтылысын қолдай отырып, сол пәннің тақырыптары бойынша білімгердің өзіндік ой-тұжырымдарының орнығуына әсер ету, ең бастысы білімгердің пәннің өзекті, тартысқа толы мәселелеріне қатысты сыни көзқарастарын қалыптастыра алу. Ол үшін бүкіл аудитория студенттерінің сол мәселеге қатысты тартысты, сыни тұжырымдарын білдіруіне қол жеткізілуіне жағдай жасалады. И. Загашев бүкіл аудитория студенттерінің сыни ойлауын қалыптастыру үшін әрбір студенттің жауабын жазбаша түрде алуды ұсынады. Сондай-ақ білімгердің сыни ойлауына қол жеткізу үшін өзара жауаптарын талқылау арқылы топтық жұмыстар жүргізу де ұсынылады.

Әдіскерлердің бір бөлігі (И. Муштавинская, И. Загашев) білімгерлердің оқу іс-әрекеттерін ұйымдастыру түріне қарай, яғни аудиториялық лекция сабағына өзгеше, семинар/рпактикалық сабақтарға тағы басқаша, сондай-ақ студенттің өз бетінше жұмыстарына сәйкестендіріп сыни ойлауды дамыту тәсілдерін ұсынады.

Қазақстанның ғаламдық деңгейде өркениеттік даму қанқындылығының жоғары болуына байланысты сол қарқындылыққа жауап бере алатын сыни тұрғыда ойлай алатын, өзіндік саналы және өз ойына, өз сезімдеріне бақылау жасай алатын болашақ мамандарды дайындаушы білім беру механизмдерін жетілдірудің маңыздылығы зор. Оқыту үрдісінде сыни тұрғыдан ойлау технологиясын қарапайым түрден күрделенген түрге немесе пән тақырыбы бойынша сынға алынатын тұжырым бойынша білімгердің кездейсоқ ой-пікірлерінен кездейсоқ емес күрделі түрлеріне ауысуына қол жеткізу жолдары қарастырылуы тиіс. Осылайша, оқыту үрісінде Қазақстан тарихы сабағында сыни ойлану қабілеті (немесе дағдысы) тақырыптың мазмұны бойынша күрделене түседі, сыни тұрғыда ойлану барысында ойлау механизмдерінің бірізділігі пайда болады, сәйкесінше бұрыңғы дәстүрлі оқыту жүйесінен педагогикалық технологияларға негізделген күрделі әдіс-тәсілдерге жалғасын табуын педагог сабақ барысында жан-жақты қарастыру керек. Қазақстан тарихы сабағы бұрыңғы дәстүрлі педагогикалық әдіс-тәсілдердің орнына білімгерердің арасында пікір-талас туындататын, оқу-танымдық және де проблемалы мәселелер туындатылуы құптарлық. Сабақ барысында пікір-талас көп туындататын мәселе қаншалықты күрделілеу болса, білімгер арасында көптеген жеке өзіндік ой-тұжырымдарды туындататындай шараяттар көбірек ұйымдастырылса, білімгерде сыни тұрғыдан ойлау дағдысының қалыптасуына мүмкіндіктер туады.

Қазақстан тарихы пәні бойынша білімгерде сыни тұрғыдан ойлау қабілетінің қалыптасуы сол білімгердің психикалық жағдайына тікелей байланысты, білімгердің психикалық тұрақтылығы жоғарырақ болса, яғни өзін таныса білімгер соншалықты дәрежеде сыни тұрғыдан ойлана алды.

Білімгердің сыни тұрғыдан ойлау дәрежесі сол білімгердің жеке психикалық әлемімен де тікелей байланысты, бұл сондай-ақ:

-ерік-жігер, сезім, өзін-өзі басқару және интеллектуалды психикалық механизмдеріне.

-өз-өзіне бақылау жасау және сыни тұрғыдан ойлау қызметінің жүзеге асырылуында білімгердің психикалық тетіктерінің енгізілуі.

-білімгердің сыни ойлауды тудыратын мәселелер мен проблемаларды шеше білуі.

-білімгердің сыни тұрғыдан ойлауын жүзеге асыруда білімгерге жеке ойлана алу «бостандығын» беруге де байланысты.

Сыни тұрғыдан ойлана алатын білімгерлер аудиторияда қаншалықты көп болса соншалықты білімгерлер арасында да, педагог пен білімгерлер арасында да ой қарым-қатынастар құрылады, сонымен бірге жоғары деңгейдегі өз-өзіне бақылау жасай алатын білімгерлердің саны көп болған сайын оқу-танымдық үрдіс те өз деңгейінде ұйымдастырылады. Сыни тұрғыдан ойлану білімгердің өз пәніне деген қызығушылығының артуына, мотивацияның болуына да түрткі болары сөзсіз.

Қазақстан тарихы сабағында білімгердің сыни тұрғыдан ойлауын дамыту және қалыптастыруда білімгердің өз-өзіне бақылау жасай алуы қабілетінің маңыздылығын жоғарыда атап өткен болатынбыз. Енді, сабақ барысында білімгердің өз-өзіне бақылау жасауды ұйымдастырудың келесідей құралдары мен талаптарын да ескере кетейік, оларға:

1. шектеуші талаптар: проблемалы мәселені ойлау тетіктерін қолданбай сыннан өткізу.
2. эмприкалық талаптар: проблемалы мәселені практикалық-бағытталған құралдарды қолдану арқылы сыннан өткізу.
3. теориялық, ұғымдық талаптар: проблемалы мәселені ғылыми құралдарды қолдану арқылы сыннан өткізу.
4. онтологиялық талаптар: проблемалы мәселені философиялық құралдарды қолдану арқылы сыннан өткізу.
5. педагогикалық талаптар: проблемалық мәселені әдіснамалық құралдар арқылы сыннан өткізу.

Қазақстан тарихы сабағында білімгердің сыни тұрғыдан ойлауын қалыптастырудағы құралдардың өзінің функциялары бар, жоғарыда келтірілген құралдардың әрқайсысы педагогикалық үрдісте проблемалы мәселенің сыннан өтуіне, әрі анықталуына мүмкіндік тудырады. Сабақ барысында педагог білімгердің сыни тұрғыдан ойлауын қалыптастыруда көптеген қателіктер мен қайталаулармен бірге келесі тірек бойынша педагогикалық үрдісті ұйымдастырады:

1. сабақтың тақырыбына сәйкес өзекті немесе проблемалы мағынадағы мәселе сол сабаққа кіріктірілуі (мүмкіндік болған жағдайда алдыңғы сабақтағы проблемалы мәселемен байланыстырылады).
2. Оқу үрдісінде сыни мәселені талқылаудың шараяттарына жағдай жасау.
3. Әрбір білімгер өз ойына, өз эмоцияларына бақылау жасайды, сыни мәселені әрбір білімгердің өз бетінше талдап, өзіндік талқылайды.
4. Білімгердің өз ойына бақылау жасау сәтінде педагог мәселенің маңызды тұтастарына бұрып отырады.
5. Сыни мәселені қарастыруда білімгер қасындағы серігіне немесе топ мүшелерінің сол сыни мәселе туралы дәлелдемелеріне де мән беріліп, жан-жақты қарастырады.
6. Педагог сабақ барысындағы тапсырмалардың орындалуын бақылайды, бүкіл студенттердің сабаққа қатынасуын қадағалайды.
7. Білімгер қажет болған жағдайда мәселені сыни тұрғыдан қарастыруды қайталайды.
8. Сабақ бойынша орындалған тапсырмалар және сыни мәселе бойынша шешімдер талданады.

Сыни тұрғыдан ойлау технологиясын енгізу барысында педагог білімгердің бойында келесідей қасиеттердің орнығуына көңіл бөлуі тиіс болады:

-өз ойын ашық айта алуы, яғни өзін еркін ұстауы.

-өз ойын айта алумен бір қатарда басқаның да ой-пікірін тыңдай алуы.

-өз көзқарасын сақтап, қорғай алу.

-шыдамдылық.

Қазақстан тарихы сабағында сыни тұрғыдан ойлау технологиясы оқыту педагогикалық технологияларының бірі болып, болашақта оқытудың дәстүрлі жүйесін ығыстыра алады технологиялардың бірі деп саналады. Дәстүрлі оқыту жүйесі мен сыни тұрғыда ойлау технологиясының айырмашылықтары көп:

Біріншіден: дәстүрлі оқытуда білім беру үрдісінің орталығында педагог болса, сыни тұрғыдан ойлау технологиясында білімгердің өзі;

Екіншіден, дәстүрлі оқыту жүйесінде білімгер сабақ барысында мағлұматты сараптан өткізбей тек мағлұмат жинақтаумен айналасса, сыни тұрғыдан ойлау технологиясында білімгер педагогтің көмегімен өзіне жеткен мағлұматтың шындыққа жанасатын немесе жанаспайтынын сыннан өткізіп, сараптайды;

Үшіншіден, бір қалыппен, бірдей жүйелілікпен (бірізділікпен) өтетін дәстүрлі оқыту білімгердің жалығуына, сабаққа деген ынта-ықыласының болмауына (төмендеуіне) алып келсе, сыни тұрғыдан ойлау немесе басқа да жаңашыл оқыту технологиялары білімгердің өзіндік белсенуіне және ізденуіне әсер етеді, нәтижесінде білімгердің өз пәні бойынша білім ізденуіне, қызығушылығының артуына әсер етеді.

Төртіншіден, дәстүрлі оқыту жүйесінде аудиториялық сабақтар лекцияда педагогтің лекциясы мен тезистерімен жүргізіліп, семинар немесе практикалық сабақтар білімгерлердің баяндама, реферат қорғауымен, өзі білген мағлұматтармен бөлісумен нәтижеленсе, сыни тұрғыдан ойлау технологиясында практикалық-семинар сабақтарында да, лекция барысында да тақырыпқа байланысты өзекті-проблемалық мәселелерді сараптап, сыннан өткізу, білімгердің ой-пікірімен бөлісуіне жағдай жасалады, сабақ барысында дискуссия немесе ойын сабақтарын, ой-қозғау, «миға шабуыл» техникаларын қолдану арқылы білімгердің белсенділігін арттырып, сабаққа ынта ықыласын арттыру мүмкіндігі туады.

Бесіншіден, дәстүрлі оқыту жүйесінде білімгердің білімін бағалау оқытушының құзыреттігінде болса, сыни тұрғыдан ойлау технологиясында, жалпы жаңашыл педагогикалық технологияларда білімгерді бағалау баллдық жүйе арқылы білімгердің өз бағасын бақылап, басқарып отырылуына жағдай жасалады.

Осылайша, қорытындылайтын болсақ сыни тұрғыдан ойлау технологиясы бойынша бүкіл аудитория білімгерлері белсенділікпен оқу-танымдық іс-әрекетке қатысуына байланысты оқытудың осы технологиясының артықшылықтары көп екендігіне көз жеткіздік деп ойлаймыз.